Vartiala Nro 3 | lapinsalo.fi
Vartialan tila Nro 3
Lapinsalon palstan pinta-ala noin 388 ha. Heinäperän palsta noin 290 ha.
Lapinsalossa nykyinen Vartiala. Myös Vartialaan kuului palsta Heinäperän Kukkopurolta, mm. Petäjäselkä on entisiä Vartialan maita. Alapiha, Kujansuu, Salo, Haavisto, Ukonaho, Tupaharju ja Koulun ja Kirkon alue sekä Hiekkala ovat entisiä Vartialan maita.
Vuoden 1791 rippikirjassa on mainittu Staphan Wartiainen s. 1759 ja hänen vaimonsa Brita o.s.Piippo s.1761, veli Petter Wartiainen s1763 ja hänen vaimo Carin Knutinen s.1773 sekä Olof Wartiainen ja hänen vaimonsa Elin ja heidän poika, runonlaulajanakin tunnettu Anders Wartiainen sekä heidän tytär Anna, joka oli naimisissa Olof Myllyniemen kanssa. Vartialaan muuti myös Staphanin ja Petterin sisko, Ingred Wartiainen.
Jonkin tiedon mukaan Vartialan tila olisi perustettu 1754, mutta ensimmäiset asukkaat Staphan Vartiainen perheineen on tullut Pyhännältä, Tavastkengän Juutistenahosta vuonna 1790. Tavastkengälle Vartiaiset tulivat Kaavin Siikajärveltä 1740-luvulla.
Petter Wartiainen ja Carin Knutinen tulivat vuonna 1793 Vartialaan. 1800-luvun alussa he siirtyivät viljelemään Jokelan tilaa. Carin Knutinen on Ojalaan muuttaneen Johan Knuutisen toiseksi nuorin sisko.
Ingred Wartiainen, meni naimisiin torppari Henrik From’in kanssa Remexelästä ja he muuttivat uudisasukkaiksi Mikkola nro 12 ( Ruomi ) noin vuonna 1794.
Vartiaisten suvun historiaa on kerrottu sivulla Suvut/Vartiaiset.
Staphan Vartiainen ja Brita Piippo
Staphan Wartiainen aloitti isäntänä, mutta kuoli pian 4.2.1795, eli ehti olla Vartialassa vain 5 vuotta. Brita Piippo meni uusiin naimisiin Gustav Pussin kanssa 20.3.1796. Toiseksi isännäksi tuli runonlaulaja Antti Wartiainen ja Anna Aho, joka oli kotoisin Tihilänahosta. Antti Vartiaisen vaimo Anna kuoli 1808, ja Antti lähti Vartialasta muiden töihin. Myös Gustav Pussin ja Brita Piippo on kirjattu 1800-luvun alussa Pölönmäkeen ja he hankkivatkin omistukseensa puolet Pölönmäestä, ja tilan nimeksi on kirjattu Rikkasuo nro:1 sekä myös Rikkasuonkylä. Tämän tilan hankki sitten omistukseensa Brita Piipon poika Petter Vartiainen, josta perintökirja on haettu 20.8.1834. Tämä tila käsitti Rikkasuon ja Heinäperän alueet Pölönmäen tilasta. Gustav kuoli 1836 ja Brita Piippo 1837, ja he asuivat loppuajan Vartialassa.
Vuonna 1810 isännyyden ottivat Staphanin pojat Petter Vartiainen s. 1784 ja Walborg Pääkkö s. 1786 sekä Staffan Vartiainen s.1791 ja Johanna Turunen s. 1795. Petter on kuollut v.1842 ja tilalle on tullut hänen poika Pehr Vartiainen s. 1825 ja Brita Pardanen s. 1829. Toiseksi isännäksi tuli Staffanin poika Staffan Vartiainen s. 1819 ja Valborg Pussinen s. 1814.
Vuonna 1826 marraskuun 12 päivänä saapui Vartialaan Salahmilta rengiksi Henrik Svärd. Hän meni naimisiin talon tytön Brita Caisa Vartiaisen kanssa, ja on sen jälkeen merkitty Vartialaan vävyksi.
Heille ehti syntyä Vartialassa 7 lasta. Brita Caisan isän Petter Vartiaisen kuoleman jälkeen Henrik osti Yrjölän nro13 tilan ja muutti perheensä kanssa sinne vuonna 1846. Henrik oli Vartialassa kaikkiaan 20 vuotta.
Svärdit olivat iso suku Yrjölän ja Mikkolan nro 10 (Pikkarainen) tilalla. Henrik Svärdin ja Brita Caisa Vartiaisen perheestä enemmän kohdassa Tilat/Yrjölä.
Vuonna 1864 Staffan Vartiainen ja Valborg Pussinen muuttivat Piippolaan 1864, ja tila jäi kokonaan Pehr Vartiaiselle ja Brita Pardaselle.
Pehr Vartiaisen ja Brita Pardasen perhe
Pehr Vartiainen 15.2.1825 1868
Brita Pardanen 7.1.1829
Anders 8.2.1848 vaimot Lisa Piippo ja Liisa Olivia Räisänen
Sylvester 1.1.1850 vihitty 24.3.1873 Anna Sofia Nykänen
Emilia 17.2.1852 26.4.1869
Johanna Walborg 23.12.1853
Lars Johannes 18.12.1858 10.9.1859
Olof (Olli) 29.7.1860 vihitty 14.10.1883 Olga Maria From
Vilhelmina 11.12.1862
Margreta 23.3.1865
Adilfina 6.6.1867 23.9.1868
Pojista Sylvester meni naimisiin Anna Sofia Nykäsen kanssa ja he ostivat Aholan tilan, 1/3 osaa Haapalasta. Sieltä he muuttivat
Kalliojärvelle Nro 11 Peltomäen tilalle 1890.
Pehr Vartiainen kuoli vuonna 1868 ja Vartialan omistajaksi on merkitty Brita Pardanen yli kymmenen vuoden ajaksi. Sitten tilan omistivat pojat Anders Vartiainen ja Liisa Piippo sekä Olli Vartiainen ja hänen vaimo Olga Maria From. Olga Maria on syntynyt Mikkola nro12 (Aittoviita) tilalla. Liisa Piippo on syntynyt nykyisin Vieremän Nissilänkylän Pirttimäessä. Hänen isä oli Vilhelm Piippo ja äiti Elsa Greta Aho eli Piippo.
Veljeksistä Olli Vartiainen joutui kuitenkin taloudellisiin vaikeuksiin, ja joutui myymään oman osuutensa Vartialasta. Huutokaupalla 1/4 osaa Vartialasta osti Antti Schön. Antti on syntynyt ja asunut aiemmin Kiuruvesi Nro 10 Tiusanniemi tilalla torpparin poikana. Kiinnekirjat tälle osuudelle on haettu 2.5.1905. Antti Schön meni naimisiin 18.2.1906 Wilhelmina Hiltusen kanssa ja sukunimi muuttui Saloksi.
”Kiuruveden Mäkikylästä tuli siihen huutokauppaan Torpan-poika – nimisellä hyvällä oriilla laulaen iloinen poikamies, Antti Antinpoika Schön. Hän huusi sen 3300 markan hinnasta. Schön muutti nimensä Saloksi ja niin uusi suku tuli Lapinsaloon.” (Herman Pekkalan muistelmat)
Toinen puoli Olli Vartiaisen osuudesta, eli 1/4 osaa Vartialasta oli myyty jo hieman aiemmin Pekka Aholalle ja Anna Pauliina Vartiaiselle. Tämä osuus oli entinen Vartialan torppa, Heinäperällä Rinteelän tila. He olivat aiemmin Vartialan torppareita ja sitä ennen torppareina Ojalan tilalla. He ovat hakeneet kiinnekirjat 8.2.1904. Kuka tämä Pekka Ahola oli, hänen muistokirjoituksensa voit lukea tästä.
Olli Vartiainen oli aluksi torpparina Vartialassa Hiekkalan torpassa ja sitten siirtyi torppariksi Mäkelän tilalle. Tästä torpasta syntyi sitten myöhemmin Pakolan tila.
Vartialassa tilanpitoa jatkoi Anders Vartiainen s. 1848 ja Lisa Piippo s. 1849.
Anders Vartiaisen ja Lisa Piipon perhe
Anders Vartiainen 8.2.1848
Lisa Piippo 17.5.1849 11.3.1883
vihitty 23.9.1870
Brita Elvira 9.11.1871 28.3.1875
Elsa Agusta 12.6.1873 vihitty 19.10.1895 Jaakob Kesti, asuivat Aholassa
Alma 11.2.1875
Ida Alvina 26.12.1876
Anders 22.3.1879 4.6.1879
Vilhelmina 6.7.1880
Aina 11.6.1882 17.9.1882
Lisa Piippo kuoli 11 maaliskuuta 1883 ja Anders meni uusiin naimisiin Liisa Olivia Räisäsen kanssa 10 huhtikuuta 1887. Liisa Olivia asui silloin Jokelan tilalla ja oli Pekka ja Juho Räisäsen sisko, jotka olivat silloin Jokelan tilan isäntinä.
Andersille ja Liisa Olivialle syntyi viisi lasta.
Anders Vartiaisen ja Liisa Olivia Räisäsen perhe
Liisa Olivia Räisänen 28.9.1862 6.11.1901
vihitty 10.4.1887
Saara 26.3.1888 13.3.1888
Vilhelm (Ville) 6.4.1889 vihitty 1912 Karoliina Knuutinen Haapalasta, asuivat Vartialassa
Pekka 12.5.1891
Heikki 14.3.1895 vihitty 23.6.1930 Martta Elina Kumpulainen Ojalasta, Samuel ja Kaisa Kumpulaisen tyttö
Arvi Johannes 31.7.1897 vaimo Elmina Marin Heikinmäeltä
Liisa Olivia Räisänen kuoli 6.11.1901 ja Anders Vartiainen meni kolmannen kerran naimisiin 4.1.1905 Kaisa Maria Svärdin kanssa. Kaisa Maria on syntynyt 25.7.1843 täällä Vartialassa, ja oli Henrik Svärdin ja Brita Caisa Vartiaisen tyttö. Perhe muutti Yrjölän tilalle vuonna 1846. Kaisa Maria oli aiemmin naimisissa Abraham Hukkasen kanssa Mäkelän tilalla, ja Abrahamin kuoleman jälkeen muutti tyttönsä luo Heikinmäelle, missä asui anoppina ennen Vartialaan tuloa. Kaisa Maria kuoli 22.2.1912.
Ville, Pekka ja Heikki Vartiainen
Heikki Vartiainen meni naimisiin Martta Elina Kumpulaisen kanssa, joka oli syntynyt Ojalassa ja oli Samuel Kumpulaisen ja Kaisa Agatta Ahonpään tyttö. Heikki oli työnjohtaja Kiuruvedellä.
Vartialan isäntäparina jatkoivat Ville Vartiainen s.1889 ja Karoliina Knuutinen s. 1886, Aukustin sisko Haapalasta. Naimisiin he menivät vuonna 1912.
Ville Vartiaisen ja Karoliina Knuutisen perhe
Ville Vartiainen 26.3.1889
Kariliina Knuutinen 1.7.1886
vihitty 1912
Esteri Kyllikki 12.8.1913
Tuovi Ensio 23.11.1914 vihitty elokuu 1940 Bertta Abele Remes, asuivat Vartialassa
Veikko Vilho Antero 14.3.1917 vihitty 1944 Helga Lyyli Mykkänen, asuivat Alapihassa
Hilma Taimi 29.8.1922 vihitty Erkki Hämäläinen
Eeva Vappu 19.8.1922 vihitty Mikko Konttinen
Tilanpitoa jatkoivat heidän pojat Ensio Vartiainen s. 1914 ja Bertta Remes s. 1915 sekä Veikko Vartiainen s. 1917 ja Helga Mykkänen s. 1921. Veljekset jakoivat Vartialan vuonna 1959, Veikko muutti Alapihaan ja Ensio jäi Vartialaan.
Sen jälkeen Vartialan omisti heidän poika Antero Vartiainen s.1941 ja Leena Blom s. 1945. He asuivat ja viljelivät Leenan kotipaikkaa Pihlajamäen Pikkaraisessa, ja viljelivät Vartialaa sieltä käsin. Vuonna 1998 he luopuivat lehmistä, ja möivät sekä Pikkaraisen että Vartialan pellot lisämaaksi Pajulaan.
Vartialan talon he myivät Anteron veljen, Juhanin, pojalle Ville Vartiaiselle.
Vartialan tarina tarkentuu vielä
Vartiala Ville Vartiaisen ja Karoliina Nuutisen perhe
vasemmalta Ensio,Taimi, Ville, Esteri, Karoliina, Eeva ja Veikko